cyanic-selkie/wikianc huggingface dataset:
రాళ్ళబండి సుబ్బారావు ప్రభుత్వ పురావస్తు ప్రదర్శనశాల, రాజమహేంద్రవరం
ఇతర విశేషాలు
వర్గం:రాజమండ్రి వర్గం:పురావస్తు శాస్త్రము
ప్రపంచ అభివృద్ధి సమాచార దినోత్సవం
ప్రపంచ అభివృద్ధి సమాచార దినోత్సవం (ఆంగ్లం: World Development Information Day) ప్రతి సంవత్సరం అక్టోబరు 24న నిర్వహించబడుతుంది. అభివృద్ధికి సంబంధించిన సలహాలు, సూచనల విషయంలో ప్రపంచదేశాలు ఒకరికొకరు తోడ్పాటును అందించుకోవాలన్న ఉద్దేశ్యంతో ఈ దినోత్సవం జరుపబడుతుంది.
చరిత్ర
1972, అక్టోబరు 24న ఐక్యరాజ్యసమితి దినోత్సవం సందర్భంగా జరిగిన ఐక్యరాజ్యసమితి సర్వసభ్య సమావేశంలో ప్రపంచ అభివృద్ధి సమాచార దినోత్సవాన్ని ఏర్పాటు చేయాలని నిర్ణయించడం జరిగింది. 1970లో ప్రపంచ దేశాల అభివృద్ధి కోసం అంతర్జాతీయ అభివృద్ధి వ్యూహాన్ని స్వీకరించిన తేదీకి గుర్తుగా ఈ రోజు గుర్తించబడింది.
1972, మే 17న ఐక్యరాజ్య సమితి వాణిజ్య, అభివృద్ధి సమావేశం సమాచార వ్యాప్తికి, వాణిజ్య, అభివృద్ధి సమస్యలకు సంబంధించి ప్రజల అభిప్రాయాలను సమీకరించటానికి వివిధ కార్యక్రమాలను ప్రతిపాదించింది. ఈ తీర్మానాన్ని 3038 (XXVII) గా పిలుస్తారు, దీనిని ఐక్యరాజ్య సమితి జనరల్ అసెంబ్లీ 1972, డిసెంబరు 19న ఆమోదించింది. అభివృద్ధి సమాచారాన్ని పంచుకోవడానికి ప్రపంచ అభివృద్ధి సమాచార దినోత్సవాన్ని ప్రవేశపెట్టాలని ఈ తీర్మానం పిలుపునిచ్చింది. ప్రపంచ అభివృద్ధి సమాచార దినోత్సవం మొట్టమొదటసారిగా 1973, అక్టోబరు 24న జరుపబడింది.
లక్ష్యం
ప్రతి సంవత్సరం అభివృద్ధి సమస్యలపై ప్రపంచవ్యాప్తంగా ప్రజాభిప్రాయాన్ని తెలుసుకోవడం, వాటి పరిష్కరానికి అంతర్జాతీయ సంస్థలు సహకారాన్ని అందించడం
ఇతర లంకెలు
వర్గం:అంతర్జాతీయ దినములు
సిజేరియన్ ఆపరేషన్
right|thumb|సిజేరియన్ శస్త్రచికిత్స సాధారణంగా శిశుజననం యోనిమార్గంద్వారా జరుగుతుంది. కొన్నిసార్లు జననమార్గంద్వారా ప్రసవం జరగడం కష్టమై, బిడ్డకూ, తల్లికీ అపాయం కలిగే సూచనలున్నప్పుడు పొత్తికడుపును కోసి ఆపరేషన్ ద్వారా బిడ్డను బయటకు తీయడాన్నే' సిజేరియన్ ఆపరేషన్' (Caesarean section) అంటారు.
మూలాలు
వర్గం:శస్త్రచికిత్స
గొడియాడ
గొడియాడ,ఆంధ్ర ప్రదేశ్ రాష్ట్రం, విజయనగరం జిల్లా, గంట్యాడ మండలానికి చెందిన గ్రామం. ఇది మండల కేంద్రమైన గంట్యాడ నుండి 5 కి.మీ. దూరం లోను, సమీప పట్టణమైన విజయనగరం నుండి 18 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 360 ఇళ్లతో, 1451 జనాభాతో 338 హెక్టార్లలో విస్తరించి ఉంది. గ్రామంలో మగవారి సంఖ్య 720, ఆడవారి సంఖ్య 731. షెడ్యూల్డ్ కులాల జనాభా 245 కాగా షెడ్యూల్డ్ తెగల జనాభా 0. గ్రామం యొక్క జనగణన లొకేషన్ కోడ్ 582928 .పిన్ కోడ్: 535215.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు గంట్యాడలో ఉన్నాయి. సమీప జూనియర్ కళాశాల గంట్యాడలోను, ప్రభుత్వ ఆర్ట్స్ / సైన్స్ డిగ్రీ కళాశాల కొండతామరపల్లిలోనూ ఉన్నాయి. సమీప వైద్య కళాశాల నెల్లిమర్లలోను, పాలీటెక్నిక్‌ విజయనగరంలోను, మేనేజిమెంటు కళాశాల కరకవలసలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం గంట్యాడలోను, దివ్యాంగుల ప్రత్యేక పాఠశాల విజయనగరం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరు, డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
గొడియాడలో భూ వినియోగం కింది విధంగా ఉంది:
నీటిపారుదల సౌకర్యాలు
గొడియాడలో వ్యవసాయానికి నీటి సరఫరా కింది వనరుల ద్వారా జరుగుతోంది.
శిష్టా వేంకట సీతారామ శాస్త్రి
మూలాలు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:గుంటూరు జిల్లా వ్యక్తులు వర్గం:వ్యవసాయ శాస్త్రవేత్తలు వర్గం:తెలుగువారిలో శాస్త్రవేత్తలు
తాళి (ధారావాహిక)
తాళి, 2019 డిసెంబరు 2న జెమినీ టీవీలో ప్రారంభమైన తెలుగు సీరియల్. సోమవారం నుండి శనివారం వరకు ప్రతిరోజూ మధ్యాహ్నం 12:30 గంటలకు ప్రసారమవుతున్న ఈ సీరియల్‌లో తరుణ్ తేజ్, శ్రావణ్, యశ్వి కనకాల, ప్రదీప్, సిహెచ్ కృష్ణవేణి నటించారు. సన్ టివిలో ప్రసారమైన తమిళ సెల్వి అనే సీరియల్ ఆధారంగా ఇది రూపొందింది.
ఈ సీరియల్ సుభ సంకల్పం పేరుతో 2019 డిసెంబరు 2న ప్రారంభమైంది. 98వ ఎపిసోడ్ తరువాత కరోనా కారణంగా ఈ సీరియల్ తాత్కాలికంగా ఆగిపోయింది. ఆ తరువాత సీరియల్ లోని పాత ఎపిసోడ్స్ ని క్లుప్తంగా రీషూట్ చేసి, తాళి పేరుతో 2020 ఆగస్టు 31 నుండి ప్రసారం చేయబడుతోంది.
బయటి లింకులు
వర్గం:తెలుగు ధారావాహికలు
వంక రవీంద్రనాథ్
వెంక రవీంద్రనాథ్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆంధ్రప్రదేశ్ శాసనమండలికి మార్చి 2023లో జరిగిన ఎన్నికలకు స్థానిక సంస్థల కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించింది. వంక రవీంద్రనాథ్ మార్చి 17న 460 ఓట్లతో ఎమ్మెల్సీగా ఎన్నికయ్యాడు.
మూలాలు
వర్గం:ఆంధ్రప్రదేశ్ వ్యక్తులు
ఔరంగాబాద్ బీహార్ లోక్‌సభ నియోజకవర్గం
ఔరంగాబాద్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, బీహార్ రాష్ట్రంలోని 40 లోక్‌సభ నియోజకవర్గాలలో ఒకటి. ఈ నియోజకవర్గం ఆరు అసెంబ్లీ స్థానాలతో ఏర్పాటైంది.
మూలాలు
వర్గం:బీహార్ లోక్‌సభ నియోజకవర్గాలు
సిమ్లా ఒప్పందం
సిమ్లా ఒప్పందం భారత పాకిస్తాన్ల మధ్య 1972 జూలై 2 న, హిమాచల్ ప్రదేశ్ రాజధాని సిమ్లాలో కుదిరింది. 1971 నాటి బంగ్లాదేశ్ యుద్ధంలో పాకిస్తాన్ భారత్ చేతిలో ఓడిన తరువాత ఈ సంధి కుదిరింది. ఈ యుద్ధంలో తూర్పు పాకిస్తాన్ గా పిలువబడే భూభాగం పాకిస్తాన్‌నుండి వేరుపడి బంగ్లాదేశ్‌గా ఏర్పడింది. తొలుత బంగ్లా విముక్తి యుద్ధంగా మొదలైన ఈ యుద్ధంలో భారత్ తూర్పు పాకిస్తాన్ కు బాసటగా దిగడంతో ఇది భారత పాకిస్తాన్ యుద్ధంగా మారింది. సిమ్లా ఒప్పందాన్ని ఇరు దేశాల పార్లమెంట్లూ అదే సంవత్సరం ఆమోదముద్ర వేసాయి.
తమ సంబంధాలను విషమం చేస్తున్న ఘర్షణలకు అంతం పలకాలనే రెండు దేశాల నిశ్చయానికి ఫలితంగా ఈ ఒప్పందం కుదిరింది. తమ పరస్పర సంబంధాలను మామూలు స్థాయికి తీసుకువెళ్ళడమే కాకుండా, భవిష్యత్తులో ఈ సంబంధాలను నిర్దేశించే సూత్రాలను కూడా ఈ ఒప్పందం నిర్వచించింది.
వివరాలు
thumb|పాకిస్తాన్ రేంజర్ భారతదేశం, పాకిస్తాన్ జెండాల దగ్గర జీరో లైన్ అంతర్జాతీయ సరిహద్దు వద్ద ఉన్నాడు భారత ప్రధాని ఇందిరా గాంధీ, పాకిస్తాన్ అధ్యక్షుడు జుల్ఫికర్ ఆలీ భుట్టో ల మధ్య ఈ ఒప్పందం కుదిరింది. భుట్టో కుమార్తె, తరువాతి కాలంలో పాకిస్తానుకు ప్రధాని అయిన బేనజీర్ భుట్టో కూడా తండ్రితో ఉంది. ఒప్పందం ద్వారా పాకిస్తాన్ బంగ్లాదేశ్ ఉనికిని గుర్తించింది.ఈ ఒప్పందం జూలై 3 న రాత్రి 12:40 కి సంతకాలైనప్పటికీ అధికార పత్రాలన్నీ 1972 జూలై 2 తేదీతోనే ఉన్నాయి. ఒప్పందం లోని ప్రధాన అంశాలు:
ఈ ఒప్పందానికి పాకిస్తాన్ జాతీయ అసెంబ్లీ 1972 జూలై 15 న ఆమోదముద్ర వెయ్యగా, భారత లోక్‌సభ 1972 ఆగస్టు 2 న, రాజ్యసభ ఆ మరుసటి రోజున ఆమోదించాయి. దాంతో ఈ ఒప్పందం 1972 ఆగస్టు 4 నుండి అమల్లోకి వచ్చింది.
ఈ ఒప్పందం రెండు దేశాల మధ్య సంబంధాలు క్షీణించి, ఘర్షణల దాకా పోకుండా నివారించలేకపోయింది. 1999 నాటి కార్గిల్ యుద్ధం ఇందుకో ఉదాహరణ. 1984 లో ఆపరేషన్ మేఘదూత్‌లో భారత్ సియాచెన్ గ్లేసియరు ను పూర్తిగా ఆక్రమించుకుంది. ఈ ప్రాంతంలో నియంత్రణ రేఖను సిమ్లా ఒప్పందంలో నిర్వచించలేదు. అయితే పాకిస్తాన్ దీన్ని సిమ్లా ఒప్పందపు అతిక్రమణగా భావించింది.
ఒప్పందం పూర్తి పాఠం
1972 జూలై 2 నాటి సిమ్లా ఒప్పందపు పూర్తి పాఠం ఇది:
మూలాలు
వర్గం:భారత పాకిస్తాన్ సంబంధాలు వర్గం:భారత పాకిస్తాన్ సరిహద్దు సమస్య
పి. సుధీర్ కుమార్
పుంజల సుధీర్ కుమార్ తెలంగాణ రాష్ట్రానికి చెందిన రాజకీయ నాయకుడు. ఆయన మలక్‌పేట్ నియోజకవర్గం నుండి 1989 నుండి 1994 వరకు ఎమ్మెల్యేగా ప్రాతినిధ్యం వహించాడు.
జననం, విద్యాభాస్యం
పి. సుధీర్ కుమార్ తెలంగాణ రాష్ట్రం, హైదరాబాద్‌లోని హిమాయత్ నగర్ లో పి. శివశంకర్,  లక్ష్మీబాయి దంపతులకు జన్మించాడు. ఆయన డిగ్రీ వరకు చదువుకున్నాడు.
రాజకీయ జీవితం
పి. సుధీర్ కుమార్ తన తండ్రి మాజీ కేంద్ర మాజీ మంత్రి పి. శివశంకర్ వారసత్వంగా రాజకీయాల్లోకి వచ్చాడు. ఆయన యూత్ కాంగ్రెస్ లో వివిధ హోదాల్లో పని చేసి 1988 నుండి 1993 వరకు ఆంధ్రప్రదేశ్ రాష్ట్ర యూత్ కాంగ్రెస్ అధ్యక్షుడిగా పని చేశాడు. ఆయన 1989లో జరిగిన అసెంబ్లీ ఎన్నికల్లో మలక్‌పేట్ నియోజకవర్గం నుండి కాంగ్రెస్ తరపున పోటీ చేసి బీజేపీ అభ్యర్థి నల్లు ఇంద్రసేనారెడ్డి పై 10988 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
పి. సుధీర్ కుమార్ 1994లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి టీడీపీ అభ్యర్థి మల్‌రెడ్డి రంగారెడ్డి చేతిలో, 1999లో బీజేపీ అభ్యర్థి నల్లు ఇంద్రసేనారెడ్డి చేతిలో ఓడిపోయాడు.
మరణం
పి. సుధీర్ కుమార్ 26 మే 2002న హైదరాబాద్‌లో అనార్యోగంతో మరణించాడు. ఆయనకు భార్య గీత, ఇద్దరు పిల్లలు ఉన్నారు.
మూలాలు
వర్గం:1960 జననాలు వర్గం:2002 జననాలు
అనుపు
thumb|000px|right|అనుపు ప్రవేశ మార్గం అనుపు , పల్నాడు జిల్లాలో కృష్ణానది తీరాన, నాగార్జున సాగర్ రిజర్వాయర్ ముంపు గ్రామం. డామ్ కుడి వైపు (లాంచ్ స్టేషను నుండి సాగరమాత దేవాలయం మీదుగా) సుమారు 8 కి.మా. దూరంలో ఉంది.
చరిత్ర
కీ.శ నాల్గవ శతాబ్దంలో బౌధ్ధమతాచార్యుడు ఆచార్య నాగార్జునుడు ఇచ్చటకు వచ్చి కృష్ణానది ఒడ్డున విశ్వవిద్యాలయాన్ని స్ధాపించారు. కాలక్రమంలో విశ్వవిద్యాలయం శిథిలమైంది.
శోధన
భారత పునరావస్తు పరిశోధనలలో విశ్వవిద్యాలయ శిథిలాలు, అవశేషాలు తవ్వకాలలో దొరికేయి.
నాగార్జున విశ్వ విద్యాలయ అవశేషాల పునర్నిర్మాణం, అనుపు
thumb|అనుపు గ్రామంలో బౌద్ధ సన్యాసులు నాగార్జున సాగర్ జలాశయ ముంపుకు ఈ ప్రాంతం గురైంది. అప్పుడు విశ్వవిద్యాలయ అవశేషాలను నాగార్జున కొండ మ్యూజియంలో పొందు పరచి శిథిలాలను అనుపు గ్రామంలో యధాతధంగా పొందు పరిచి పునర్నిర్మించారు. ఈ గ్రామ పరిసరాలను దర్శించినప్పుడు ప్రముఖ బౌధ్ద విశ్వవిద్యాలయం నలంద రేఖా మాత్రంగా గుర్తుకు వస్తుంది. సాగర్ నుండి మాచర్లకు వెళ్లే దారి నుండి మళ్లుతున్నప్పుడు ఎత్తునుండి పల్లంలో కనిపించే జలాశయం మనోహరంగా ఉంటుంది. ఆ రోజుల్లో విశ్వవిద్యాలయ ప్రాగంణంలో నిర్మించిన స్టేడియం శిథిలాల పై నుండి జలాశయం కనువిందు చేస్తుంది. నిజానికి నలందలో ఇంత దృశ్య సంపద లేదు. ఐతే నలంద యధాతధ శిథిలాలు కాగా, అనుపులో శిథిలాలు పునర్నిర్మతమైనవి. నలంద సహజ సిద్దం కాగా అనుపు పునర్నిర్మితం.
మూలాలు
వర్గం:ఆంధ్రప్రదేశ్ బౌద్ధమత క్షేత్రాలు వర్గం:పల్నాడు జిల్లా పర్యాటక ప్రదేశాలు
పెర్టుస్సిస్ టీకా
పెర్టుస్సిస్ వ్యాక్సిన్ అనేది ఒక టీకా, ఇది కోరింత దగ్గు నుండి కాపాడుతుంది. ప్రధానంగా దీనిలో రెండు రకాలు ఉన్నాయి: హోల్-సెల్ టీకాలు, ఎసెల్యులర్ టీకాలు. హోల్-సెల్ టీకా 78% ప్రభావవంతంగా ఉంటుంది, అయితే ఎసిల్లార్ టీకా 71–85% వరకు ప్రభావవంతంగా ఉంటుంది. టీకాల ప్రభావం సంవత్సరానికి 2 నుండి 10% వరకు తగ్గుతుంది, ఎసిల్లార్ వ్యాక్సిన్లతో మరింత వేగంగా తగ్గినట్లు కనిపిస్తుంది. గర్భధారణ సమయంలో టీకా వేయడం వల్ల శిశువును కాపాడవచ్చు. 2002 లో ఈ టీకా ఐదు లక్షలకు పైగా ప్రాణాలను కాపాడినట్లు అంచనా వేయబడింది.
ప్రపంచ ఆరోగ్య సంస్థ, సెంటర్ ఫర్ డిసీజ్ కంట్రోల్ అండ్ ప్రివెన్షన్ కోరింత దగ్గు కోసం పిల్లలందరూ టీకాలు వేయించుకోవాలని, దీనిని సాధారణ టీకాలలో చేర్చాలని సిఫార్సు చేస్తున్నాయి. వీరిలో హెచ్‌ఐవి/ఎయిడ్స్ గలవారు ఉన్నారు. ఆరు వారాల వయస్సులో ప్రారంభమయ్యే మూడు మోతాదులను సాధారణంగా చిన్న పిల్లలకు సిఫార్సు చేసారు. పెద్దపిల్లలకు, పెద్దలకు అదనపు మోతాదును ఇవ్వవచ్చు. ఈ టీకా ఇతర టీకాలతో కలిపి మాత్రమే లభిస్తుంది.
తక్కువ దుష్ప్రభావాల కారణంగా అభివృద్ధి చెందిన దేశాలలో ఎసెల్యులార్ టీకాలు ఎక్కువగా ఉపయోగించబడతాయి. హోల్ సెల్ టీకాలు ఇచ్చిన 10 నుండి 50% మందిలో ఇంజక్షన్ చేసిన ప్రాంతం వద్ద ఎర్రబడుతుంది, జ్వరం వస్తుంది. ఒక శాతం కన్నా తక్కువ వారిలో ఫెబ్‌రైల్ మూర్ఛలు, ఎక్కువ సేపు ఏడవటం సంభవిస్తాయి. ఎసెల్యులార్ వ్యాక్సిన్లతో తక్కువ సమయం చేతికి తీవ్రంగా లేని వాపు రావచ్చు. రెండు రకాల టీకాలతో దుష్ప్రభావాలు, కానీ ముఖ్యంగా హోల్-సెల్ టీకా విషయంలో, వయస్సు ఎంత తక్కువ ఉంటే దుష్ప్రబావాలు అంత తక్కువగా ఉంటాయి. హోల్ సెల్ టీకాలు ఆరు సంవత్సరాల వయస్సు తరువాత వాడకూడదు. తీవ్రమైన దీర్ఘకాలిక నరాల సమస్యలు ఏ రకమైన టీకాతోను సంబంధాన్ని కలిగి ఉండవు.
పెర్టుస్సిస్  టీకా 1926 లో అభివృద్ధి చేయబడింది. ఇది ప్రపంచ ఆరోగ్య సంస్థ యొక్క అత్యవసరమైన మందుల జాబితాలో ఉంది, ఇది ప్రాథమిక ఆరోగ్య వ్యవస్థలో అవసరమైన చాలా అతి ముఖ్యమైన మందు. ధనుర్వాతం, డిఫ్తీరియా, పోలియో, హిబ్ వ్యాక్సిన్‌లను కలిగి ఉన్న ఒక వెర్షన్ 2014 నాటికి ఒక మోతాదుకు 15.41 అమెరికా డాలర్ల ఖర్చు అయింది.
మూలాలు
వర్గం:టీకాలు
లక్ష్మీపతి (నటుడు)
లక్ష్మీపతి ప్రముఖ తెలుగు సినీ హాస్యనటుడు. 40కి పైగా సినిమాల్లో నటించాడు. ఇతను వర్షం సినిమాకు దర్శకత్వం వహించిన శోభన్ కు అన్న. అన్నదమ్ములిద్దరూ కొద్ది రోజుల తేడాతో మరణించారు.
మరణం
ఆయన స్నానాల గదిలో ఉండగా హఠాత్తుగా గుండెపోటు రావడంతో అక్కడే కిందపడిపోయి మరణించాడు. కొద్ది సేపటి తర్వాత కుటుంబ సభ్యులు అతని భౌతిక కాయాన్ని గుర్తించారు.
బయటి లింకులు
వర్గం:తెలుగు సినిమా హాస్యనటులు వర్గం:గుండెపోటు మరణాలు
ఏడుపాయలు
250px|right|thumb|ఏడుపాయల క్షేత్రం ఏడుపాయలు ఒక ప్రసిద్ధ పుణ్యక్షేత్రం. ఈ క్షేత్రం మెదక్ జిల్లా, పాపన్నపేట మండలంలోని నాగ్‌సాన్‌పల్లి వద్ద అడవిలో ఉంది.
మెదక్ జిల్లా నుండి 14కిలోమీటర్ల దూరంలో ఉంది. ఇక్కడ దుర్గాదేవి అమ్మవారు మహశక్తి అవతారంగా దర్శనం యిస్తారు.
ఏడుపాయల దుర్గా భవానీ గుడి
సర్ప జాతులన్నీ సర్పయాగానికి ఆహుతి అవుతుండటంతో, వాటికి పుణ్యలోకాలు కల్పించడం కోసం గరుత్మంతుడు గంగను ఇక్కడికి తీసుకు వచ్చాడని అంటారు. ఈ కారణంగానే ఇక్కడి మంజీరాను 'గరుడ గంగ' అని పిలుస్తుంటారు. ఈ గంగలో భక్తులు స్నానాలు చేసి అమ్మవారిని దర్శించుకుని తమ మొక్కుబళ్లు చెల్లిస్తూ వుంటారు.
ఈ నదీ తీరంలో ఏడుపాయల దుర్గమ్మ దేవాలయం ఉంది.
వెలుపలి లంకెలు
వర్గం:మెదక్ జిల్లా పుణ్యక్షేత్రాలు వర్గం:పుణ్యక్షేత్రాలు వర్గం:హిందూ దేవాలయాలు
ఉమరియా
ఉమారియా మధ్యప్రదేశ్ రాష్ట్రం షాడోల్ డివిజన్‌, ఉమారియా జిల్లాలోని పట్టణం. ఈ జిల్లాకు ముఖ్యపట్టణం పట్టణ పరిపాలనను పురపాలక సంఘం నిర్వహిస్తుంది.
జనాభా
2011 జనాభా లెక్కల ప్రకారం ఉమారియాలో 33,114 మంది నివసిస్తున్నారు. ఇందులో పురుషులు 17,509, ఆడవారు 15,605. ఉమారియాలో అక్షరాస్యత 84.70 శాతం. ఇది రాష్ట్ర సగటు 69.32 శాతం కంటే ఎక్కువ. పురుషుల్లో అక్షరాస్యత 91.10% కాగా, స్త్రీలలో 77.49%. ఉమారియా జనాభాలో 12.34% మంది ఆరేళ్ళ లోపు పిల్లలు.
మూలాలు
వర్గం:Coordinates on Wikidata వర్గం:మధ్య ప్రదేశ్ నగరాలు పట్టణాలు
దుర్వాసుడు
దూర్వాసుడు, హిందూ పురాణాలలో అత్రి మహర్షి, అనసూయ ల పుత్రుడు. ఇతడు చాలా ముక్కోపి. అలా కోపం తెప్పించినవారిని శపిస్తాడు. అందువల్లనే అతను ఎక్కడికి వెళ్ళినా అందరూ అతను్ను విపరీతమైన భక్తి శ్రద్ధలతో పూజిస్తారు. అతను కోపానికి గురైన వారిలో అభిజ్ఞాన శాకుంతలంలో వచ్చే శకుంతల ఒకరు.
అంబరీషుని కథ
భాగవతంలో వచ్చే అంబరీషుని కథ చాలా ప్రాచుర్యం పొందింది. అంబరీషుడు గొప్ప విష్ణుభక్తుడు. సత్యసంధుడు. అతను ఒకసారి గొప్ప యజ్ఞాన్ని నిర్వహించి నారాయణుని మెప్పించి సుదర్శన చక్రాన్నే వరంగా పొందుతాడు. దానివల్ల అతను రాజ్యం సంపద, శాంతి సౌఖ్యాలతో విలసిల్లుతూ ఉంటుంది. రాజ్యానికి రక్షణ కవచంగా కూడా ఉంది. ఒక సారి అంబరీషుడు ద్వాదశి వ్రతం నిర్వహించాడు. ఈ వ్రతం ప్రకారం అతను ఏకాదశి ప్రారంభం కాగానే ఉపవాసం ప్రారంభించి, ద్వాదశి రోజున ముగించి ప్రజలందరికీ భోజనం పెట్టాల్సి ఉంటుంది.
మహాభారతంలో
మహాభారతంలో దుర్వాసుడు అతనును తమ భక్తి శ్రద్ధలతో పూజించిన వారికి, అతిథిగా ఆదరించిన వారికి వరాలు అనుగ్రహిస్తుంటాడు. వాటిలో ముఖ్యమైన ఘట్టం కుంతీదేవి బాల్యంలో జరిగింది. కుంతీ చిన్నతనంలో తన పెంపుడు తండ్రియైన కుంతీభోజుడి దగ్గర పెరుగుతుంటుంది. ఒకసారి దుర్వాసుడు అతను దగ్గరకు అతిథిగా వస్తాడు. అతను దుర్వాసునికి మర్యాదలు చేయవలసిన బాధ్యత కుంతీ దేవికి అప్పజెపుతాడు. ఆమె దుర్వాసుడు ఎలాంటి కష్టాలు పెట్టినా ఓర్చుకుని బాగా సేవలు చేస్తుంది. దుర్వాసుడు అందుకు సంతుష్టుడవుతాడు. అతను తిరిగి వెళ్ళేటపుడు ఆమెకు అథర్వణ వేదం లోని దేవతా ఉపాసనా మంత్రాలను కొన్నింటిని ఉపదేశిస్తాడు. ఆ మంత్రాల సాయంతో ఆమె కోరుకున్న దేవతలను ప్రార్థించే వరం సంపాదిస్తుంది. దీని సాయంతోనే ఆమె ముగ్గురు పాండవులను సంతానంగా పొందుతుంది. పెళ్ళి కాక మునుపే సూర్యుణ్ణి ప్రార్థించి కర్ణుని సంతానంగా పొందుతుంది. కానీ అవివాహిత కావడంతో ఏమి చేయాలో పాలుపోక ఆ బిడ్డను నదిలో వదిలి వేస్తుంది.
వర్గం:పురాణ పాత్రలు వర్గం:హిందూ ఋషులు
డేటా రికవరీ
కంప్యూటింగ్ లో డేటా రికవరీ అనేది సాధారణ విధానంలో వాటి నిల్వ డేటా పొందటం సాధ్యం కానప్పుడు, పాడైన లేదా దెబ్బతిన్న సెకండరీ స్టోరేజీ, రీమూవబుల్ మీడియా లేదా ఫైళ్ల నుండి లభ్యంకాని డేటా దక్కించుకునే ఒక ప్రక్రియ. ఈ డేటా తరచుగా అంతర్గత లేదా బాహ్య హార్డ్ డిస్క్ డ్రైవ్స్ (HDDలు) సాలిడ్-స్టేట్ డ్రైవ్స్ (SSDలు) యుఎస్‌బి ఫ్లాష్ డ్రైవ్స్, అయస్కాంత టేపులు, సిడిలు, డీవీడీలు, RAID ఉపవ్యవస్థలు, ఇతర ఎలక్ట్రానిక్ పరికరాల వంటి స్టోరేజ్ మీడియా నుండి దక్కించుకోవడం జరుగుతుంది. అత్యంత సాధారణ డేటా రికవరీ దృష్టాంతంలో ఆపరేటింగ్ సిస్టమ్ వైఫల్యం, నిల్వ పరికరం యొక్క వైఫల్యం, అకస్మాత్తుగా దెబ్బతిన్నవి లేదా తొలగింపబడినవి, మొదలైనవి (సాధారణంగా సింగిల్-డ్రైవ్, సింగిల్-పార్టిషన్, సింగిల్-ఆపరేటింగ్ సిస్టమ్ లో) ఉంటాయి, ఈ సందర్భంలో లక్ష్యం అనేది సింపుల్‌గా అన్ని అవసరమైన పైళ్లను మరొక డ్రైవ్ నుంచి కాపీ చేసుకోవడం.
సాధారణంగా కంప్యూటరులో ఏదైనా ఫైలు డిలేట్ చేయబడినప్పుడు అది రీసైకిల్‌బిన్ లోకి చేరుతుంది, తొలగించగించబడిన దానిని తిరిగి పొందాలనుకుంటే కంప్యూటరు డెస్క్‌టాప్‌పై ఉన్న రీసైకిల్‌బిన్ ఒపెన్ చేసి అందులో ఉన్న వాటిలో తిరిగి పొందాలనుకున్న ఫైలుపై రైట్ క్లిక్ చేసి వచ్చిన ఆప్షన్ లలో రీస్టోర్ పై క్లిక్ చేయాలి, అప్పుడు ఆ ఫైలు ఎక్కడ డిలేట్ చేయబడిందో అదే స్థానంలో పునరుద్ధరింపబడుతుంది. రీసైకిల్ బిన్ లో కూడా డిలేట్ చేయబడిన దానిని తిరిగి పొందాలనుకుంటే ప్రత్యేకంగా డేటా రికవరీ సాఫ్ట్‌వేర్ ఇన్‌స్టాల్ చేసుకోవాల్సి ఉంటుంది. డేటా రికవరీ సాఫ్ట్‌వేర్ ఒపెన్ చేసి అందులో అడిగిన వాటికి తగు సమాచారం నింపుతూ ముందుకెళ్లినట్లయితే కోల్పోయిన ఫైళ్లను తిరిగి పొందవచ్చు.
వర్గం:సాఫ్ట్‌వేర్లు వర్గం:డేటా రికవరీ వర్గం:కంప్యూటర్
తెలంగాణ జిల్లాల, మండలాల పునర్వ్యవస్థీకరణ
thumb|350x350px|తెలంగాణ 33 జిల్లాల పటం తెలంగాణ ప్రత్యేక రాష్ట్రంగా అవిభాజ్య ఆంధ్రప్రదేశ్ నుండి 10 జిల్లాలు 48 రెవెన్యూ డివిజన్లు, 466 మండలాలతో 2014 జూన్ 2న విభజింపబడి ప్రత్యేక రాష్ట్రంగా ఏర్పడింది. తెలంగాణ రాష్ట్ర ఆవిర్బావం తరువాత మొదటిసారిగా 2016 లో తెలంగాణ ప్రభుత్వం జిల్లాలను, మండలాలను పునర్వ్యవస్థీకరించింది. అందులో భాగంగా రాష్ట్రంలోని పూర్వపు 10 జిల్లాలలో హైదరాబాదు జిల్లా మినహా, ఆదిలాబాద్, కరీంనగర్, నిజామాబాదు, వరంగల్, ఖమ్మం, మెదక్, మహబూబ్​నగర్, నల్గొండ, రంగారెడ్డి జిల్లాలను 31 జిల్లాలు, 68 (వరంగల్ గ్రామీణ రెవెన్యూ డివిజను తరువాత ఉనికిలో లేదు) రెవెన్యూ డివిజన్లు, 584 మండలాలుగా పునర్వ్యవస్థీకరించి  2016 అక్టోబరు 11 నుండి దసరా పండగ సందర్బంగా ఆనాటినుండి అమలులోకి తెస్తూ ఉత్తర్వులు జారీ చేసింది.
ఆంధ్రప్రదేశ్ లో కలిపిన ముంపు మండలాలు
పోలవరం ఆర్డినెన్స్ ప్రాజెక్టు ముంపు ప్రభావిత గ్రామాలను అవశేష ఆంధ్రప్రదేశ్ రాష్ట్రంలో విలీనం చేస్తూ 2014 జులై లో పార్లమెంటు ఆమోదించింది. తెలంగాణలోని ఖమ్మం జిల్లాకు చెందిన ఏడు మండలాలు ఆంధ్రప్రదేశ్‌కి బదిలీ అయ్యాయి. భద్రాచలం రెవెన్యూ డివిజన్‌లోని చింతూరు, కూనవరం, వరరామచంద్రపురం, భద్రాచలం (భద్రాచలం రెవెన్యూ గ్రామం మినహా అన్ని గ్రామాలు) మూడు మండలాలు తూర్పుగోదావరి జిల్లాకు బదిలీ అయ్యాయి. పాల్వంచ రెవెన్యూ డివిజన్‌లోని కుక్కునూరు, వేలేరుపాడు రెండు మండలాలు   బూర్గంపాడు మండలంలోని  (పినపాక, మోరంపల్లి, బంజర, బూర్గంపాడు, నాగినిప్రోలు, కృష్ణసాగర్, టేకుల, సారపాక, ఇరవెండి, మోతేపట్టినగర్, ఉప్పుసాక, నకిరిపల్లి అనే 12 గ్రామాలు మినహా) సీతారామనగర్, శ్రీధర వేలేరు, గుంపనపల్లి, గణపవరం, ఇబ్రహీంపేట, పెద్ద రావిగూడెం అనే ఆరు గ్రామాలను ఆంధ్రప్రదేశ్‌లో విలీనం చేస్తున్నట్లు ప్రకటించారు. ఇవి పశ్చిమ గోదావరి జిల్లాలో విలీనమయ్యాయి. 16వ లోక్‌సభ పోలవరం ఆర్డినెన్స్ బిల్లును 2014 జులై 11న వాయిస్ ఓటుతో ఆమోదించినందున ఇది అమల్లోకి వచ్చింది. దానితో రాష్ట్రంలో ఉన్న మండలాలు 466 నుండి 461కి తగ్గాయి.2016 లో జరిగిన పునర్వ్యవస్థీకరణకు ముందు రాష్ట్రంలో 461 మండలాలు ఉన్నాయి.
2016 పునర్వ్యవస్థీకరణ
రాష్ట్రం ఏర్పడ్డాక 2016 అక్టోబరు 11 న 21 కొత్త జిల్లాలను ఏర్పాటు చేసింది. దీనితో మొత్తం జిల్లాల సంఖ్య 31 అయింది. 2016 ఆగస్టు 22 న 17 కొత్త జిల్లాల ఏర్పాటును ప్రతిపాదిస్తూ తెలంగాణ ప్రభుత్వం ఒక డ్రాఫ్టు నోటిఫికేషన్ను విడుదల చేసింది. ఒక నెల రోజులలో వీటిఐ అభిప్రాయాలు చెప్పమని ప్రజలను కోరింది. ప్రభుత్వం నియమించిన కేశవరావు కమిటీ, సిరిసిల్ల, గద్వాల, ఆసిఫాబాదు, జనగామ అనే మరో 4 జిల్లాల ఏర్పాటును కూడా ప్రతిపాదించింది. ఈ 4 జిల్లాలను కూడా ఏర్పాటు చేసే వీలు కల్పిస్తూ ప్రభుత్వం, 2016 అక్టోబరు 7 న ఒక ఆర్డినెన్సు ద్వారా తెలంగాణ రాష్ట్ర జిల్లాల ఏర్పాటు చట్టం 1974 ను సవరించింది. 21 కొత్త జిల్లాలతో, మొత్తం 31 జిల్లాలతో, 2016 అక్టోబరు 11 న తెలంగాణ రాష్ట్ర జిల్లాల పునర్వ్యవస్థీకరణ పూర్తైంది.
2019 లో ఏర్పడిన కొత్త జిల్లాలు
ఈ దిగువ పేర్కొన్న రెండు కొత్త జిల్లాలు 2016 పునర్వ్యవస్థీకరణ తరువాత 2019లో కొత్తగా ఏర్పడినవి. వాటితో రాష్ట్రంలో 2016 ఉన్న జిల్లాలు సంఖ్య 31 నుండి 33 కు పెరిగింది.
ములుగు జిల్లా ఏర్పాటు
2016లో జరిగిన పునర్వ్యవస్థీకరణలో కొత్తగా ఏర్పడిన జయశంకర్ భూపాలపల్లి జిల్లానుండి ములుగు రెవెన్యూ డివిజను పరిధిలోని 9 మండలాలను విడగొట్టి, కొత్తగా ములుగు జిల్లా అనే పేరుతో 2019 ఫిబ్రవరి 16 నుండి కొత్త జిల్లాను ప్రభుత్వం అమలులోనికి తీసుకువచ్చింది. ములుగు జిల్లా లోని మండలాల, గ్రామాల సంఖ్య వివరాలు ఇలా ఉన్నాయి.
గమనిక:*2016 పునర్వ్యవస్థీకరణలో భాగంగా జయశంకర్ భూపాలపల్లి జిల్లాలో కొత్తగా ఏర్పడిన మండలం.
నారాయణపేట జిల్లా ఏర్పాటు
2016లో జరిగిన పునర్వ్యవస్థీకరణలో కొత్తగా ఏర్పడిన మహబూబ్‌నగర్  జిల్లా లోని నారాయణపేట రెవెన్యూ డివిజను పరిధిలోని 11 మండలాలను విడగొట్టి, నారాయణపేట జిల్లా అనే పేరుతో  2019 ఫిబ్రవరి 16 నుండి కొత్త జిల్లాను ప్రభుత్వం అమలులోనికి తీసుకువచ్చింది. నారాయణపేట జిల్లా లోని మండలాల, గ్రామాల సంఖ్య వివరాలు ఇలా ఉన్నాయి.
2016 పునర్వ్యవస్థీకరణ తరువాత ఏర్పడిన కొత్త మండలాలు
2016 అక్టోబరు 11లో జరిగిన పునర్వ్యవస్థీకరణలో కొత్తగా 123 మండలాలు ఏర్పడినవి.వాటితో కలిపి రాష్ట్రంలోని మండలాల సంఖ్య 584 కు చేరుకుంది. ఆతరువాత ప్రభుత్వం అప్పటినుండి 2021 డిసెంబరు 31 మధ్య కాలంలో మరో 10 మండలాలను కొత్తగా ఏర్పాటు చేసింది. వీటితో కలిపి రాష్ట్రంలోని మండలాల సంఖ్య 594 కు చేరుకుంది.
2021 లో పేరు మారిన రెండు జిల్లాలు
2016 లో మొదటిసారిగా జరిగిన పునర్వ్యవస్థీకరణలో పూర్వపు వరంగల్ జిల్లా నుండి వరంగల్ పట్టణ జిల్లా, వరంగల్ గ్రామీణ జిల్లా, జయశంకర్ భూపాలపల్లి జిల్లా, జనగాం జిల్లా, మహబూబాబాదు జిల్లా అనే 5 జిల్లాల ఉద్బవించాయి. అయితే తిరిగి వరంగల్ పట్టణ జిల్లాను హన్మకొండ జిల్లాగా, వరంగల్ గ్రామీణ జిల్లాను వరంగల్ జిల్లా అనే పేర్లతో కొన్ని మండలాల మార్పులు, చేర్పులతో 2021 ఆగష్టు 12 నుండి అమలులోనికి తీసుకువస్తూ తెలంగాణ ప్రభుత్వం ఉత్తర్వులు జారీచేసింది.
వెలుపలి లంకెలు
వర్గం:తెలంగాణ జిల్లాల పునర్వ్యవస్థీకరణ వర్గం:తెలంగాణ జిల్లాలు వర్గం:తెలంగాణ మండలాలు వర్గం:జిల్లాల పునర్వ్యవస్థీకరణ
అర్జా జనార్ధనరావు
అర్జా జనార్ధనరావు (డిసెంబర్ 21, 1926 - నవంబర్ 4, 2007) ప్రసిద్ధ తెలుగు నాటక, సినిమా నటుడు. ఇతడు ఎక్కువగా పౌరాణిక చిత్రాలలో హనుమంతుడు వేషంతో మంచిపేరు సంపాదించుకున్నాడు. హనుమ అనగానే గుర్తువచ్చే విదంగా ఆయన నటన ఉండేది.
జీవిత విశేషాలు
ఇతని స్వస్థలం కాకినాడ. అక్కడే బి.ఎ., బి.ఎస్.సి చదువుకున్నాడు. చదువుకొనే సమయంలోనే ఇతనికి నాటకరంగంలో కొంత అనుభవం కలిగింది. ఇతనికి చిన్నతనం నుండి ఆటలమీద, కసరత్తులు చేయడం మీద ఉత్సాహం ఉండేది. ఆ ఉత్సాహమే ఇతడిని మిస్టర్ ఆసియా, మిస్టర్ హెర్క్యులస్ (1954), మిస్టర్ ఇండియా (1955)గా ఎన్నిక చేసింది. ఇతడు శబ్దగ్రహణ శాఖలో డిప్లొమా చదివి కొన్నాళ్ళు శ్యామలా స్టుడియోలో రికార్డిస్ట్‌గా పనిచేశాడు.
బయటి లింకులు
వర్గం:తెలుగు సినిమా నటులు వర్గం:1926 జననాలు వర్గం:2007 మరణాలు వర్గం:తూర్పు గోదావరి జిల్లా రంగస్థల నటులు వర్గం:తూర్పు గోదావరి జిల్లా సినిమా నటులు
ఇందిరా పి. పి. బోరా
'''ఇందిరా పి.పి. బోరా''' భారతదేశం లోని అస్సాం కు చెందిన సాత్రియా నృత్యకారిణి. గురు రుక్మిణీదేవి అరండేల్ ఆధ్వర్యంలో 13 సంవత్సరాలు భరతనాట్యంలో శిక్షణ పొంది, గురు వెంపటి చిన సత్యం మార్గదర్శకత్వంలో కూచిపూడి లో శిక్షణ పొందారు, బోరా న్యూజీలాండ్, అమెరికా, వియత్నాం లలో సాత్రియాను ప్రోత్సహించి, ప్రదర్శించారు.
మూలాలు
వర్గం:జీవిస్తున్న ప్రజలు వర్గం:1949 జననాలు వర్గం:అస్సాం మహిళలు వర్గం:భారతీయ నాట్య కళాకారులు
తెలంగాణ రాష్ట్ర కాలుష్య నియంత్రణ మండలి
తెలంగాణ రాష్ట్ర కాలుష్య నియంత్రణ మండలి తెలంగాణ రాష్ట్ర ప్రభుత్వ ఆరోగ్య, కుటుంబ సంక్షేమ శాఖలోని సంస్థ. పర్యావరణ పరిరక్షణకు సంబంధించిన చట్టాలను అమలుచేసేందుకు బోర్డుకు అధికారాలు ఉన్నాయి. జల, వాయు, శబ్ద కాలుష్య నియంత్రణ నివార‌ణ‌, బయో మెడిక‌ల్ వేస్టేజ్, నిర్మాణ, కూల్చివేతల, హానిక‌ర‌, ఇంధన వ్యర్థాల నిర్వహణ నిర్వీర్యం, ప్లాస్టిక్ బ్యాగుల నిషేధం, ప్రత్యామ్నాయ మార్గాల అన్వేష‌ణ‌, న‌దీ జ‌లాల కాలుష్య నియంత్రణకు ఈ మండలి చర్యలు తీసుకుంటుంది.
చరిత్ర
నీటి సెక్షన్ (కాలుష్య నివారణ, నియంత్రణ) చట్టం 1974, వాయు సెక్షన్ 5 (కాలుష్య నివారణ, కాలుష్య నియంత్రణ) చట్టం 1981 కింద 2014 జూలై 7న ఈ తెలంగాణ రాష్ట్ర కాలుష్య నియంత్రణ మండలి ఏర్పాటు చేయబడింది.
బాధ్యతలు
పర్యావరణ చట్టాలు, నియమాలను అమలుచేసే బాధ్యత ఈ బోర్డుకి ఉంది:
విధులు
తెలంగాణ రాష్ట్ర కాలుష్య నియంత్రణ మండలి నిర్వర్తిస్తున్న కొన్ని విధులు:
ఇతర లంకెలు
వర్గం:తెలంగాణ ప్రభుత్వ సంస్థలు వర్గం:తెలంగాణ ప్రభుత్వం వర్గం:ప్రభుత్వరంగ సంస్థలు వర్గం:పర్యావరణము వర్గం:కాలుష్యం వర్గం:వాతావరణం
మక్త వెంకటాపూర్ (చౌడాపూర్ మండలం)
మక్త వెంకటాపూర్, తెలంగాణ రాష్ట్రం, వికారాబాదు జిల్లా, చౌడాపూర్ మండలం లోని గ్రామం.
ఇది కుల్కచర్ల నుండి 14 కి. మీ. దూరం లోను, సమీప పట్టణమైన మహబూబ్ నగర్ నుండి 33 కి. మీ. దూరంలోనూ ఉంది.
గణాంకాలు
2011 భారత జనగణన గణాంకాల ప్రకారం ఈ గ్రామం 306 ఇళ్లతో, 1741 జనాభాతో 469 హెక్టార్లలో విస్తరించి ఉంది. గ్రామంలో మగవారి సంఖ్య 878, ఆడవారి సంఖ్య 863. షెడ్యూల్డ్ కులాల సంఖ్య 5 కాగా షెడ్యూల్డ్ తెగల సంఖ్య 1016. గ్రామం యొక్క జనగణన లొకేషన్ కోడ్ 574617 .పిన్ కోడ్: 509340.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. ఒక నాటు వైద్యుడు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, ఆటో సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.
జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత గ్రామం నుండి 5 నుండి 10 కి.మీ. దూరంలో ఉంది. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
వెంకటాపూర్లో భూ వినియోగం కింది విధంగా ఉంది:
నీటిపారుదల సౌకర్యాలు
వెంకటాపూర్లో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వెంకటాపూర్లో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, జొన్న, మొక్కజొన్న
అలంపూర్ మధుసూదన్
జననం, విద్యాభాస్యం
మధుసూదన్ ఆంధ్రప్రదేశ్ రాష్ట్రం, నంద్యాల జిల్లా, నందికొట్కూరు మండలం, ఆల్లూరు గ్రామంలో ఏబీ మద్దిలేటి, మదమ్మ దంపతులకు  01 జులై 1963న జన్మించాడు. ఆయన ఎంబీబీఎస్ పూర్తి చేశాడు.
రాజకీయ జీవితం
డాక్టర్‌ ఎ మధుసూదన్‌రావు వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి జులై 2021లో రాష్ట్ర బోయ\వాల్మీకి కార్పొరేషన్ ఛైర్మన్‌గా నియమితుడయ్యాడు. ఆయనను ఆంధ్రప్రదేశ్ శాసనమండలికి మార్చి 2023లో జరిగే ఎన్నికలకు స్థానిక సంస్థల కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించింది. మధుసూదన్ మార్చి 17న 988 ఓట్లతో ఎమ్మెల్సీగా ఎన్నికై, మే 15న ఎమ్మెల్సీగా ప్రమాణ స్వీకారం చేశాడు.
మూలాలు
వర్గం:ఆంధ్రప్రదేశ్ వ్యక్తులు
శశిరేఖా పరిణయం (ధారావాహిక)
శశిరేఖా పరిణయం, 2013 మార్చిలో స్టార్ మా లో ప్రారంభమైన తెలుగు సీనియల్. సోమవారం నుండి శుక్రవారం వరకు ప్రతిరోజూ రాత్రి 9 గంటలకు ప్రసారమైన ఈ సీరియల్ 2016, డిసెంబరు 17న ముగిసింది. ఇందులో మేఘనా లోకేశ్, ప్రతాప్ ముఖ్య పాత్రల్లో నటించారు. శశిరేఖ, అభిమన్యుల ప్రేమ నేపథ్యంలో రూపొందిన సీరియల్ ఇది.
కథా నేపథ్యం
శశి (మేఘనా లోకేష్), జాను స్నేహితులు. అభి తన డ్రీమ్ గర్ల్ ను ప్రేమిస్తుంటాడు. జాను అభిని వివాహం చేసుకోవడానికి అనేక రకాలుగా ప్రయత్నించినా అవన్ని విఫలమవుతాయి. చివరికి, జానుకు ప్రమాదం జరిగి, ఆమె ముఖం మారుతంది. దాంతో అభి కుటుంబంలోని అమ్మాయిగా ప్రవేశిస్తుంది. వారి నిశ్చితార్థం రోజున శశి సోదరి జాను గురించి నిజం చెప్పడంతో నిశ్చితార్థం ఆగిపోతుంది.
ఈ సంఘటన తరువాత అభి, శశి వివాహానికి శశి తండ్రి తప్ప అందరూ అంగీకరిస్తారు. అభి, శశిల వివాహం జరిగినప్పుడు తన సోదరి భర్త చనిపోతారనే మాంత్రికుడు చెప్పిన మాటలకు అందరూ భయపడుతుంటారు. తరువాత అతను కూడా అంగీకరిస్తాడు. కాని మాంత్రికుడి మాటలు నిజమవుతాయి. చాలా అపార్థాల కారణంగా అభి, శశి విడాకులకు అప్లై చేస్తారు. అయితే, ఆమె అభి డ్రీమ్ గర్ల్ అని గ్రహించి, మళ్ళీ అతనితో ప్రేమలో పడుతుంది. అభి శశిని తన భార్యగా అంగీకరిస్తాడు, అయినప్పటికీ, అభి స్నేహితురాలు అలేఖ్య వారి జీవితాల్లోకి ప్రవేశిస్తుంది. శశిని విడాకులు తీసుకొని ఆమెను వివాహం చేసుకోవాలని బలవంతం చేసే ప్రణాళికలో భాగంగా ఆమె అభిని అత్యాచారం కేసులో ఇరికిస్తుంది. అభిన జైలు నుండి శశి రక్షించగా, వారు కలిసి పోలీసుల నుండి పారిపోతారు. శశి తప్పిపోయిన యువరాణి దేవయాని అని వారు కనుగొంటారు. కుట్రపూరితమైన బంధువులకు రాజ్యం పడకుండా ఉండటానికి దేవయాని మారువేషంలో శశిలా నటించిందని అంతా అంగీకరిస్తారు. మిగిలిన కథలో శశి, అభి కలిసి దేవయనికి ఏమి జరిగిందో తెలుసుకుని ఆమెను తన ప్రేమికుడితో కలుపుతారు.
బయటి లింకులు
వర్గం:తెలుగు ధారావాహికలు
దుద్వా జాతీయ ఉద్యానవనం
దుద్వా జాతీయ ఉద్యానవనం ఉత్తరప్రదేశ్ రాష్ట్రంలోని లక్మి పూర్ ఖేర్ అనే ప్రాంతంలో ఉంది.
మరిన్ని విశేషాలు
ఈ ఉద్యానవనం యొక్క ప్రాంతం ఎగువ గంగా మైదానం పరిధిలో ఉంటుంది. ఇందులో ముఖ్యంగా సాల్ అడవులు ఎల్లప్పుడూ దట్టంగా ఉంటాయి, ఉత్తర ఉష్ణమండల అర్ధ-సతత హరిత అడవి, ఉత్తర భారత తేమతో కూడిన ఆకురాల్చే అడవి, ఉష్ణమండల కాలానుగుణ చిత్తడి అటవీ, ఉత్తర ఉష్ణమండల పొడి ఆకురాల్చే అడవిగా వర్గీకరించవచ్చు. ఇందులో ఉన్న వృక్షజాలంలో సాల్, అస్నా, షిషామ్, జామున్, గులార్, సెహోర్, బహేరా వంటి జాతుల వృక్షాలు ఉన్నాయి. ఈ ఉద్యానవనంలో 19% పచ్చిక భూములు ఉన్నాయి. ఈ ఉద్యానవనంలో నదులు, సరస్సులు, చిత్తడి నేలలు ఉన్నాయి. ఈ ఉద్యానవనం భారతదేశంలోని ఉన్న అత్యుత్తమ అడవులలో ఒకటి, ఇందులో ఉన్న కొన్ని చెట్లు 150 సంవత్సరాలకు పైగా, 70 అడుగుల (21 మీ) ఎత్తులో ఉంటాయి.
మూలాలు
వర్గం:భారతదేశ ఉద్యానవనాలు వర్గం:పర్యాటక ప్రదేశాలు
తొలిపొద్దు (సినిమా)
తొలి పొద్దు మాదాల రంగారావు నిర్మాణ సారథ్యంలో పి.చంద్రశేఖరరెడ్డి దర్శకత్వం వహించిన తెలుగు సినిమా. ఈ సినిమా ద్వారా రేణుక అనే నటి, ప్రజా గని అనే గాయకుడు తొలిసారిగా పరిచయమయ్యారు. గ్రామీణ రైతాంగ సమస్యలను ఇతివృత్తంగా కల ఈ సినిమా 1991, మే 1వ తేదీన విడుదలయ్యింది. విప్లవ రచయిత జి.కళ్యాణరావు రచించిన తొలిపొద్దు అనే నాటిక ఆధారంగా ఈ సినిమా రూపొందించబడింది.
కథ
శ్రీరంగపురం అనే గ్రామంలో భుజంగం అనే ధనికస్వామి ఉంటాడు. ఒకప్పుడు భూస్వామిగా ఉండి పేదల రక్తాన్ని జలగలా పీల్చి ఇప్పుడు మంత్రి అయిన రాయుడికి ఈ భుజంగం కుడిభుజం. మంత్రి అండ చూసుకుని విర్రవీగుతూ తన గ్రామస్థులను ముప్పతిప్పలు పెడుతుంటాడు. ఇతని చర్యలకు సుధాకర్, రైతు రాముడు అడ్డు పడుతుంటాడు. ఒక రోజు గ్రామంలోని గాంధీ విగ్రహం ముందు భుజంగం తొత్తులైన పోలీసులు గ్రామంలోని ఒక యువతిని బలాత్కారం చేయబోతుంటే 'ఎర్రసేన' ప్రత్యక్షమౌతుంది. దళనాయకుడు జనార్ధన్ పోలీసులను తరిమి కొడతాడు. జనార్ధన్ గతంలో ఒక గిరిజన పాఠశాలలో టీచర్‌గా పనిచేసేవాడు. రాయుడు, షావుకారు సింహాద్రి చేసే ఆగడాలకు, వారి చేతులలో బలయిన గిరిజనుడు కుమరన్నను చూసి జనార్ధన్ ఉపాధ్యాయ వృత్తిని వదిలేసి తుపాకీ పట్టుకుంటాడు. రైతుకూలీ సంఘాన్ని స్థాపిస్తాడు. తను చనిపోగానే బొట్టు, గాజులు తీయడం కాదనీ, ఎత్తిన ఎర్రజెండాను దించకుండా చూడమని భర్త చెప్పడంతో కుమరన్న భార్య చిన్నమ్మ ఉదర పోషణకు టీ కొట్టు పెట్టుకుని జనార్ధన్ దళానికి సాయం చేస్తూ ఉంటుంది. జనార్ధన్ భార్య శాంతి ఆ గ్రామంలోనే టీచర్‌గా పనిచేస్తూ రాత్రి సమయాల్లో వయోజన పాఠశాల నడుపుతుంటుంది. ఆమెకు సుధాకర్ తోడ్పడుతుంటాడు. ఇది ఇలా ఉంటే జనార్ధన్ దళం దాడిని ఎదుర్కోవడానికి గ్రామంలో పోలీస్ స్టేషన్ అవసరమని భుజంగం చెప్పడంతో మంత్రి రాయుడు శ్రీరంగపురంలో పోలీస్ స్టేషన్‌ను ప్రారంభిస్తాడు. ఆ స్టేషన్ ఎస్.ఐ. భార్య అరుణ. లెక్చరర్‌గా పనిచేసే ఈమె అభ్యుదయ భావాలు కలది. ఒక దశలో తన అభిప్రాయాలతో ఏకీభవించని భర్తకు విడాకులు ఇవ్వడానికి కూడా సిద్ధపడుతుంది. చిన్నమ్మను పోలీసులు అరెస్ట్ చేసినప్పుడు అరుణను కిడ్నాప్ చేస్తుంది జనార్ధన్ దళం. రెండు రోజులు నక్సలైట్ల మధ్య గడిపిన అరుణ పెద్ద చదువులు చదివినవారు సైతం దోపిడీ వ్యవస్థ పట్ల విసిగిపోయి తీవ్రవాదులుగా ఎలా మారిపోతారో జనార్ధన్ వల్ల తెలుసుకుని ఎర్రసైనకు సానుభూతిపరురాలు అవుతుంది. ఇలా జనార్ధన్ దళం, పోలీసులకు ప్రచ్ఛన్న యుద్ధం జరుగుతుండగానే ఎన్నికలు వస్తాయి. నక్సలైట్ల పిలుపుతో ప్రజలు ఎన్నికలను బహిష్కరిస్తారు. దానితో భుజంగం మనుషులు పోలింగ్ బూతులను స్వాధీనం చేసుకుని అన్ని ఓట్లు తమకే వేసుకుంటారు. ఫలితంగా రాయుడు ముఖ్యమంతి అవుతాడు. చివరకు ఎర్రసేన వీళ్ళందరినీ హతమార్చి తరతరాల చీకట్లను తొలగించి తొలిపొద్దును పొడిపించడంతో కథ ముగుస్తుంది.
మూలాలు
వర్గం:రమాప్రభ నటించిన చిత్రాలు
అంటిమోని పెంటాక్లోరైడ్
తయారు/ఉత్పత్తి చెయ్యడం
కరిగించిన అంటిమొని ట్రైక్లోరైడ్ లోకిక్లోరిన్ వాయువును పంపడం ద్వారా అంటిమోని పెంటాక్లోరైడ్ ను తయారు చేస్తారు.
అణుకృతి
త్రికోణ ద్వి పిరమీడ్ ఆకృతిలో అణువు ఏర్పడి వుండును.
సాంద్రత
20°Cవద్ద అంటిమోని పెంటాక్లోరైడ్ సాంద్రత 2.336 గ్రాం/సెం.మీ3.అలాగే 25°Cవద్ద 2.36 గ్రాం/సెం.మీ3.
ద్రవీభవన స్థానం
అంటిమోని పెంటాక్లోరైడ్ ద్రవీభవన స్థానం 2.8 °C
మరుగు /బాష్పీభవన స్థానం
అంటిమోని పెంటాక్లోరైడ్ బాష్పీభవన స్థానం 140 °C కాని 106 డిగ్రీలవద్దనుండి వియోగం చెందటం మొదలగును.
ద్రావణీయత
నీటితో రసాయన చర్య జరుపును.అంటిమోని పెంటాక్లోరైడ్, అల్కహాల్, హైడ్రోక్లోరిక్ ఆమ్లం, టార్టారిక్ ఆమ్లం, క్లోరోఫారం (CHCl3), కార్బన్ డైసల్ఫైడ్ (CS2), కార్బన్ టెట్రాక్లోరైడ్ వంటి వాటిలో కరుగుతుంది.పొటాషియం ఫ్లోరఈ, ద్రవ సల్ఫరు డయాక్సైడ్ లో కరుగును.
రసాయన చర్యలు
అంటిమోని పెంటాక్లోరైడ్ రసాయన పదార్థం రసాయన విష్లేషణకు గురై హైడ్రోక్లోరిక్ ఆమ్లం, అంటిమోని ఆక్సి క్లోరైడ్ గా వియోగం చెందును.ఈ రసాయన చర్యను అధిక మొత్తం క్లోరిన్ గ్యాసు సమక్షంలో కావించెదరు.
వినియోగం
అంటిమోని పెంటాక్లోరైడ్ ను సేంద్రియ పదార్థాల క్లోరినేసనుకు, పాలిమెరిసెసన్ క్యాటలిస్టుగా ఉపయోగిస్తారు.
నిల్వ సమయంలో తీసుకోవలసిన భద్రత చర్యలు
అంటిమోని పెంటాక్లోరైడ్‌కు ఎక్కువ క్షయికరణ గుణం వున్నందున, ఈ సంయోగపదార్థాన్ని వేడీ, తేమ లేని ప్రదేశంలో భద్రపరచాలి.అంటిమోని పెంటాక్లోరైడ్ క్లోరినేసన్ కారిణీ కావడం వలన ఇది తేమతో కలిసినపుడు హైడ్రోజన్ క్లోరైడ్ వాయువును విడుదల చేయును.ఇలా వెలువడిన వాయువు స్టెయిన్‌లెస్ పనిముట్లను కూదా క్షయింపచేయును.అంతేకాదు ప్లాస్టి సిరెంజి, సెప్ట వంటీ వాటిని కూడా కర్బనీకరన కావించును.
మూలాలు
వర్గం:అకర్బన సమ్మేళనాలు వర్గం:అంటిమోని సమ్మేళనాలు
భాగవతము-సాంఖ్యము
thumb|బైనరీ సిస్టమ్ మహాభాగవతము - సాంఖ్యము
సాంఖ్యము
భాగవతము - సాంఖ్యము ఎందుకు అంటే? అసలు ఇదేమిటి అంటే? ఎలా చెప్పను, ఏం చెప్పను. ఐనా ప్రయత్నిస్తాను. – v	భాగవతము నకు మూలం తత్వశాస్త్రం, వేదాంతం. v	ఈ సాంఖ్యం అనే పదం వేదాంతం లోది కాదు. గణితం లోని సంఖ్య లకి సంబంధించింది. v	మరి రెండింటికి సంభంధ మేమి టంటారా. ü	తత్వశాస్త్రనికి మూల మైన పూర్ణ మంటే -శూన్యం- & పూర్తిగా అంతా నదే నైన -అనంతం-. ఈ రెంటి మధ్యదే వేదాంతం. ü	గణిత శాస్త్రానికి మూలం శూన్యం, Zero & అనంతం, Infinity. ఈరెంటి మధ్య దే గణితం. ü	భాగవతంలో 12 స్కందము లున్నాయి. 1 - అద్వైత ము, 2 - ద్వైతము. అంటే ఒక రకమైన “Binary system” ü	“Binary system” మే కదా గణితంలో కూడా అతి మౌలికమూ, ప్రాథమికము. ü	తత్వం లేని, లేదా అక్కరలేని శాస్త్రం లేదు. గణికం లేని లేదా అక్కర లేని శాస్త్రం కూడా లేదు. ü	అందుకే రెంటికీ వున్నద వినాభావ సంబంధము. v	మరి ఎందుకు - అంటే:
v	మరి ఎలా అంటే:
వైయాకరణ సాంఖ్యములు
a) వృత్తముల వారీ సాంఖ్యములు. a)	సంధులు b)	సమాసములు c)	అలంకారములు
వ్యవహారిక సాంఖ్యములు
i.	క్రృతి కర్తలు నలుగురు రచనల సాంఖ్యము. ii. అక్షరముల వారీ సాంఖ్యములు a.	ప్రథమ అక్షరములు iii. పదములు వారీ సాంఖ్యములు b.	ప్రథమ పదములు iv. విషయము / సందర్భము సాంఖ్యములు v.	సంఖ్యా వాచకముల సాంఖ్యము. vi. నామ వాచకముల (పేర్లు) సాంఖ్యములు
ప్రవేశిక
Ø	భాగవత సంస్కృత మూలము నకు కృతికర్త - ఒకడు - వ్యాసభగవానులు. Ø	భాగవతమునకు శృతికర్త - ఒకడు - శుకుడు. శ్రోత - ఒకడు - పరీక్షిన్మహారాజు. Ø	భాగవతములో హరి చరిత్రను ద్వాదశ లింగము లకు ప్రతీకగ 12 స్కందములలో హరి హర అభేధ్య నిరూపణ నిమిత్తము చెప్పబడినద నుకోవచ్చు. లేదా ద్వాదశ రాశులకు ప్రతీకగ చెప్పబడినది కావచ్చు Ø	ఆంధ్రీకరించిన వారు - నలుగురు (4). o	(1) బమ్మెర పోతన మఱియు (2) బొప్పరాజు గంగనార్యుడు, (3) ఏర్చూరి సింగయ, (4) వెరిగందల నారయ. o	వాసి లోను, రాసి లోను అత్యధికంగా రచించిన వారు సహజంగానే పోతన గారే.అందుకే పోతన భాగవత మనబడుచున్నది o ఇద్దరు “ఇష్ట దేవతా వందనము, కవిస్తుతి, స్వప్న వృత్తాంతము, కవి వంశ వర్ణనము, షష్ట్యంతములు”తో తమ రచన ప్రారంభంచారు. వీరిలో (1) పోతన గారు గ్రంథ ప్రారంభంలో, (2) సింగయ గారు షష్టస్కంధారంభంలోను. o ఒక్కరే (నారయ గారు) తాము వ్రాసిన స్కంధమలో పోతన గారి శిష్యులమని గర్వంగా విరచితం (స్కంధం చివరిలోని గద్యం) లో చెప్పుకొన్నారు. Ø పన్నిండింటిలో రెండు స్కంధాలు రెండు భాగాలు (పూర్వభాగం మఱియు ఉత్తరభాగం) గా విడదీయ బడ్డాయి. వానిలో (1) దశమస్కంధ మయితే పెద్దది కనుక రెండు భాగలను కొంటే (2) పంచమ స్కంధం ఎందుకు రెండు భాగాలు చేయబడినదో తెలియదు. o పోతన భాగవత రచనలో ఇతర కవులు చేతులు కలుపుటకు కారణము నిశ్ఛయించబడలేదు కాని, మూడు విధములైన అభిప్రాయములున్నవి. o పోతన గారే రచనా సౌకర్యార్థం ఇలా నిశ్ఛయించుట. o సర్వజ్ఞ సింగమనీడు చేత భూమిలో పాతి పెట్టబడుట వలన క్రిమిదష్టమౌట. o పోతన గారి పూజామందిరములో కాలప్రభావము వలన క్రిమిదష్టమౌట. § క్రమిదష్టమౌటకు అవకాశము లున్నవి. కాని ఇక్కడొక విచిత్ర ప్రశ్న-- 5,6,11,12 స్కందాలే ఎందుకు క్రిమిదష్టం కావలె? రెండు బాగాలుగా (మొదటి 6, రెండవ 6 స్కందాలు) 2 కట్టలు కలిపి కట్టబడుట వలననా? అట్లైన సమతౌల్య ముండునా (రాశిలో 1వ కట్ట కంటే 2వదాని కంటే 40 శాతం ఎక్కువ కదా (3731, 5279 పద్యగద్యాలు) ? అప్పటికి ఈవిధముగా కట్టే గ్రంథ సంగ్రాహక పద్ధతుందా, లేక వస్రములో మూటగా కట్టెడి వారా? యాదృచ్ఛకమా? Ø దశమ స్కంధం (రెండు భాగాలు కలిసి) 3135 పద్యగద్యాలతో అన్నిటికంటే పెద్దది. మొత్తం (9010) పద్యగద్యాలలో సుమారు మూడవ వంతు. Ø తృతీయస్కంధం 1055 పద్యగద్యాలతో రెండవ స్థానంల లోవుంది Ø ద్వాదశ స్కంధం 54 పద్యగద్యాలతో అన్నిటికంటే చిన్నది. మొత్తం వృత్తాలలో సుమారు ఇరవైయ్యో వంతు. Ø ఏకాదశ స్కంధం 126 పద్యగద్యాలతో రెండవ చిన్నది. Ø పండ్రెండు స్కందాలు పంచమ, దశమ స్కందాల ఉత్తర భాగాలతో సహా (మొత్తం 14) అన్నీ పవిత్రమైన “శ్రీ” అనే అక్షరము తోనే ప్రారంభింప బడ్డాయి, వి మొత్తానికి శ్రీకర మార్గం చూపటానికేమో. Ø పండ్రెండు స్కందాలు పంచమ, దశమ స్కందాల ఉత్తర భాగాలతో సహా (మొత్తం 14) అన్నింటిలో గద్య రూపంలో ప్రతి స్కందము, ప్రతి భాగము ఆఖరున కవి ఇది తన విరచితమని తెల్పుటకు పదునాల్గు పర్యాయములు వాడబడినవి. పదునాల్గింటిలోను అన్నీ -ఇది- అన్న పదంతో మొదలు పెట్టబడ్డాయి, ఇది (ఈ భాగవతం) అదే (తత్) అనా. Ø 2 వచనములు పక్కపక్కన - పదవ పూర్వ భాగములో ‘అక్రూరుడు ధృతరాష్ట్రునితో హితోపదేశముగా సంభాషించుట అనే సంధర్భములో’ వచనము (“ఇట్టి” అనే పదంతో ప్రారంభించినది, వ-1522) వెంటనే మళ్ళా వచనము (“అంత” అనే పదంతో ప్రారంభించినది, వ-1523) వ్రాయబడింది. Ø అధ్వైతాన్ని ప్రత్యేకంగా చెప్పడానికి ఒక రకమైన బైనరీ అంతర్లీనంగా రచింపబడినదా ఆనిపిస్తోంది ఈక్రింది వివరాలు చూస్తుంటే
భాగవతము లో ఒక రకమైన బైనరీ (binary system) లో రచన
Þ ఇందు రెండు రకముల రూపములలో రచనలు చేయబడ్డాయి. అవి (1) చంధోసహితం, (2) చంధోరహితం. Þ (1) చంధోసహితం రెండు రకముల రూపములలో చేయబడ్డాయి. అవి (1) పద్య రూపం, (2) దండక రూపం Þ (1) పద్య రూపంలో రెండు రకముల రూపములలో చేయబడ్డాయి. అవి Þ (1) పద్యాలు, (2) శ్లోకము Þ (2) శ్లోకము రూపములో - ఒకటే రచింప బడినది - అది సింగయ కృత షష్ఠ స్కందములో రచింపబడింది. Þ 1) పద్యాలు రూపంలో రెండు రకముల రూపములలో చేయబడ్డాయి. Þ (1) నాల్గుపాదాలపద్యాలు, (2) నాల్గుపాదాలద్వయంపద్యాలు Þ (1) నాల్గుపాదాల పద్యాలు - మొత్తం 28 వృత్తాలలో రచింపబడ్డాయి. Þ (2) నాల్గుపాదాలద్వయంపద్యాలు రూపం (అ) సీసపద్య రూపంలో రచింప బడ్డాయి. Þ (అ) సీసపద్యాలు రూపంలో రెండు రకముల రూపములలో చేయబడ్డాయి. అవి (1) సీసము, (2) సర్వలఘు సీసము. Þ (1) సీసపద్యాలు రెండు రకముల రూపములలో చేయబడ్డాయి. అవి (1) ఆటవెలదితో సీసపద్యాలు, (2) తేటగీతితో సీసపద్యాలు. Þ (2) సర్వలఘుసీసము రూపంలో నారయ కృత ఏకాదశ స్కందములో ఒక పద్యము గలదు. Þ దండక రూపంలో రెండు రచింపబడినవి. అవి (1) తృతీయ స్కందములో (శ్రీనాథ దండకము) ను, (2) దశమ స్కంద పూర్వ భాగములో (శ్రీమానినీమానసచోరుని దండకము) ను రచింపబడ్డాయి. Þ చందోరహిత రూపంలో రెండు రకముల రూపములలో చేయబడ్డాయి. అవి (1) వచనములు గాను, (2) గద్యములు గాను. Þ వచనము లను రెండు రకములుగా వాడబడ్డాయి. అవి (1) రెండు పద్యాలకు మధ్య అనుసంధానంగాను, (2) విషయ వ్యాప్తి దృష్ట్యా వివరించుటకు.
వృత్తముల విభజన వివరము
పోతన భాగవతములోని వివిధ వృత్తములు, రచనాప్రక్రియల వివరములు:
వృత్తములు స్కందములు వారీ పద్యముల సంఖ్య
పోతన భాగవతము లోని విషయమును ప్రధానముగ వివిధ వృత్తములలో, గద్యము మొదలగు రూపములలో ఆంధ్రీకరింప బడ్డాయి. వీనిని క్లుప్తముగ వృత్తములుగ తీసికొని ఏ స్కందములో ఏవి ఎన్ని ఉన్నవో ఈక్రింది విధముగ క్రోడీకరించ వచ్చు.
కృతి కర్తలు నలుగురు రచనల సాంఖ్యము
పోతన గారి భాగవతంలో మొత్తం 9010 పద్యగద్యాలున్నాయి. ఇందులో 1062 పద్యగద్యాలు గంగన, సింగయ, నారయ ల 5, 6, 11+12 స్కందాల లోవి మిగతా 7948 పోతనగారివి
ప్రధమాక్షరము - స్కందములు వారీ పద్యముల సంఖ్య
సహజ కవి పోతనామాత్యులు వారి భాగవతం మధురాతి మధురం, లలిత లావణ్య భరితం, పంచదార తేనెలలో ఘంటం ముంచి వ్రాసేడేమో మరి, మహాకవి కరుణశ్రీ గారు అన్నట్లు. ఆ మథుర ప్రవాహములో పద్య, గద్యాలకి ప్రథమాక్షర గౌరవము దక్కించుకున్న వాటి వివరములు చూద్దాము.
•	"శ్రీ"కి - పోతనామాత్యులు భాగవతములో ప్రథమ పద్యమునకు ప్రథమాక్షరము కాగల గౌరవమిచ్చారు, సమస్తలోకాలకి శ్రీకరమౌగాక యనేమో. •	అందుకే వేమో ప్రతి స్కందములోకూడా ప్రథమ పద్యమునకు ప్రథమాక్షరముగా "శ్రీ" నే వాడబడింది. •	అర్థసహస్రాధిక పునరుక్తి పొందిన ప్రథమా క్షరముల యొక్క వివరములు :- అ - 1905 సార్లు, ఇ - 585 సార్లు, మ - 528 సార్లు వాడబడినవి. •	ప్రథమాక్షరముగా పునరుక్తి కానివి :- “ఔ, ఠ, ణ, క్ష” లు. వాటిని 9 (ఔ, క్ష లు), 6 (ఠ) 10పూ (ఱ) స్కందములలో ఒకేఒక పద్యమునకు ప్రథమాక్షరముగా వాడబడినవి. •	ప్రథమాక్షరముగా వాడబడని అక్షరములు :- “ట, ణ, ఞ” లు.
ప్రథమ పదములు
పదాలే భాషకి పునాదులు, అలంకారాలు, అన్నీ. భాషంటేనే పదాలన వచ్చు. పోతనామాత్యులవారు సహజ కవీంద్రులు. వారు కవిత్వాన్నే కాదు అక్షరాల్ని, పదాల్ని కూడా ఎలా కావాలంటే అలా ఆడించ గలరు. పదాలకి లలీళలావణ్యాన్ని అద్దగలరు, తియ్యతియ్యని తేనెలలో ముంచి రుచిచూపగలరు. 4015 వృత్తాలకి వాడిన ప్రథమ పదాలు పునరావృత్తి కాలేదు. 439 వృత్తాలకి రెండు సార్లు ప్రథమ పదాలు పునరావృత్త యినాయి. అన్ని స్కందములలోను కలిపి, 100 కన్నా ఎక్కువ వృత్తాలు ఏఏ పదాలతో అల్లేరో, ఏ స్చందంలో ఎక్కువగ ఏ పదాన్ని ఎన్ని సార్లు వాదారో చూద్దాము.
ఇంకా వివరాలకు ఈ క్రింది లింకులో చూదవచ్చు: *http://spreadsheets.google.com/pub?key=pdAISo-QbCFDrGy5llPbrew&output=html.
సంఖ్యా వాచకముల సాంఖ్యము
సంఖ్యావాచక పదములు ఎన్ని, ఎలా వాడబడ్డాయి వివరించేది సంఖ్యా వాచకముల సాంఖ్యము.
సంఖ్యావాచక పదములను ప్రథమపదంగ వాడిన పద్యగద్యాలు
147 సార్లు సంఖ్యావాచక పదములు, వృత్తాలకి ప్రథమపదంగ వాడబడ్డాయి. దశమ స్కందం పూర్వభాగములో అన్నిటికంటే ఎక్కువగ 32 సార్లు వాడబడ్డాయి. అన్నిటికంటే ఎక్కువగ 37 సార్లు కంద పద్యాలకి వాడబడ్డాయి. సంఖ్యావాచక పదములను ఏ స్కందంలో ఎన్ని వృత్తాలకి ప్రథమపదంగ నున్నవో యీ క్రింది పట్టికలో చూపబడ్డాయి:
మరిన్ని వివరాలకి యీ క్రింద లింకులో చూడండి. http://spreadsheets.google.com/pub?key=pdAISo-QbCFAuCiUWulRXFg
విషయము / అధ్యాయము
తెలుగువారికి నూటపదహార్లు పవిత్రమైనవే, ప్రాముఖ్యమైనవి. శ్రీ రాముల వారు భాగవతమును ఆంధ్రీకరించమని ఆదేశం ప్రసాదించగ తాను చేపట్టినట్లు పోతనా మాత్యులు వారు స్వయంగ ప్రకటించారు, అందుకేనేమో ద్వితీయ స్చందంలో "శ్రీమన్నారాయణుని లీలావతారంబుల యభివర్ణనము", నవమ స్చందంలో "శ్రీరామ చరిత్ర" లకు నూట పదహారు {116} వృత్తములను వాడి నారు. అత్యధికంగ 238 వృత్తాలు తృతీయ స్కందం "విదురమైత్రేయ సంవాదము"కి వాడారు.తరువాత 183 చతుర్థ స్కందంలో "పురంజనోపాఖ్యానము"కి, 157 షష్ట స్కందంలో "విష్ణుదూత యమదూతల సంవాదము"కి వాడారు.ఈ క్రింది పట్టికలో ఏ స్కందంలో అత్యధికంగ ఎన్ని వృత్తాలు ఏ విషయం / అధ్యాయంకి వాడారో ఇవ్వబడ్డాయి:
ఇంకా వివరాలకి ఈ క్రింది లింకులో చూడవచ్చు:
మూలాలు
అ) తిరుమల తిరుపతి దేవస్థానముల వారి ప్రచురణ 'పోతన భాగవతము'
బయటి లింకులు
వర్గం:భాగవతము
తేజశ్రీ ప్రధాన్
జననం, విద్య
1988, జూన్ 2న మహారాష్ట్ర, ముంబై సమీపంలోని డోంబివిలి శివారు ప్రాంతానికి చెందిన ఒక మధ్యతరగతిలో కుటుంబంలో జన్మించింది. 15 సంవత్సరాల వయస్సులో ఉన్నప్పుడు, నటశిక్షణ కోర్సులో చేరాలని నిర్ణయించుకుంది. కళాశాలలో రెండవ సంవత్సరంలో సినిమాలలో నటించే అవకాశం వచ్చింది.
వ్యక్తిగత జీవితం
2014లో సహ నటుడు శశాంక్ కేత్కర్‌తో తేజశ్రీ వివాహం జరిగింది. 2015లో వారిద్దరు విడాకులు తీసుకున్నారు.
కళారంగం
హ్యా గోజీర్వాణ్య ఘరత్ సీరియల్ తో టీవీరంగంలోకి అడుగుపెట్టిన తేజశ్రీ, తుజా నీ మజా ఘర్ శ్రీమంతచా, లేక్ లడకీ హ్య ఘర్చీ లలో నటించింది. 2011లో వచ్చిన జెండా అనే మరాఠీ సినిమాతో సినిమారంగంలోకి ప్రవేశించింది.
మూలాలు
వర్గం:1988 జననాలు వర్గం:మరాఠీ సినిమా నటీమణులు వర్గం:హిందీ సినిమా నటీమణులు వర్గం:మహారాష్ట్ర సినిమా నటీమణులు వర్గం:మహారాష్ట్ర మహిళలు
పూర్ణోదయ మూవీ క్రియేషన్స్
పూర్ణోదయ మూవీ క్రియేషన్స్ (Poornodaya Movie Creations) భారతదేశంలోని సినీ నిర్మాణ సంస్థ. దీని అధిపతి నిర్మాత ఏడిద నాగేశ్వరరావు. ఈ సంస్థ ద్వారా ఇన్నో మంచి తెలుగు సినిమాలు నిర్మించబడ్డాయి.
ఈ సంస్థ నిర్మించిన చిత్రాలు వివిధ విభాగాల్లో జాతీయ జాతీయ చలనచిత్ర పురస్కారాలు, నంది పురస్కారాలు వచ్చాయి. కొన్ని చిత్రాలు రష్యన్ భాషలోకి అనువాదమై, విడుదల చేయబడ్డాయి.
బయటి లింకులు
వర్గం:సినీ నిర్మాణ సంస్థలు వర్గం:1978 స్థాపితాలు
కునమల్ల సంధ్యారాణి
కునమల్ల సంధ్యారాణి తెలంగాణ రాష్ట్రానికి చెందిన జానపద గాయని. ఆమె 2016లో తెలంగాణ రాష్ట్ర ప్రభుత్వ విశిష్ట మహిళా పురస్కారం అందుకుంది.
కుటుంబ నేపథ్యం
కునమల్ల సంధ్యారాణి తెలంగాణ రాష్ట్రం, వరంగల్ జిల్లా, హన్మకొండ, కుమర్‌పల్లి గ్రామంలో సారయ్య, సరోజన దంపతులకు జన్మించింది. ఆమె చింతగట్టులోని పే అండ్ అకౌంట్స్‌శాఖ లో సీనియర్ అసిస్టెంట్‌గా విధులు నిర్వహిస్తూ, టీఎన్జీవోస్ జిల్లా  సాంస్కృతిక కార్యదర్శిగా  బాధ్యతలు నిర్వహిస్తుంది.
వివాహం
తెలంగాణ జానపద గాయకుడు వరంగల్ శంకర్ ను కునమల్ల సంధ్య ప్రేమ వివాహం చేసుకుంది. వారికీ కుమార్తె రాగమయి, కుమారుడు శివసాత్విక్ ఉన్నారు.
ప్రజాదరణ పొందిన పాటలు
సంధ్యకు గుర్తింపు తెచ్చిన పాటలు ‘ఏలో ఉ య్యాలో... తందన తానా..’, ‘కొండా కోన ల్లో.. వాగుల్లో..’
అవార్డు
అంతర్జాతీయ మహిళా దినోత్సవాన్ని పురస్కరించుకుని తెలంగాణ రాష్ట్ర ప్రభుత్వం జానపద రంగం నుండి సంధ్యారాణి ఎంపికైంది, ఆమె 8 మార్చి 2016న హైదరాబాద్‌లో జరిగిన కార్యక్రమంలో ముఖ్యఅథిదుల చేతులమీదుగా ఆమె తెలంగాణ రాష్ట్ర ప్రభుత్వ విశిష్ట మహిళా పురస్కారం అందజేసింది. ఆమె ఈ పురస్కారంతో పాటు రూ.లక్ష నగదు స్వీకరించింది.
మూలాలు
వర్గం:విశిష్ట మహిళా పురస్కార గ్రహీతలు వర్గం:వరంగల్ జిల్లా కళాకారులు
హరీష్
హరీష్ (జననం: ఆగస్టు 1, 1975) ఒక ప్రముఖ సినీ నటుడు. తెలుగు, తమిళ, కన్నడ, మలయాళ, హిందీ సినిమాలలో దాదాపు 280 సినిమాలలో నటించాడు.
జీవిత విశేషాలు
హరీష్ ఆగస్టు 14, 1975 న హైదరాబాదులో జన్మించాడు.